*ҚДКБҚ» АҚ Директорлар кеңесінің*

*03.09.2021 ж. № 25 шешімімен*

*5-қосымшаға редакциялық*

*өзгеріс енгізілді*

*(12.11.2021 ж. бастап қолданысқа енгізіледі)*

«Қазақстанның депозиттерге

кепілдік беру қоры» АҚ

Директорлар кеңесінің

2020 жылғы 26 маусымдағы

№ 23 шешімімен бекітілген

Қосылу шартына

5-қосымша

**Депозиттерге міндетті кепілдік беру жүйесіне қатысушы банкке «SalT Inspect» ақпараттық жүйесін өтеусіз пайдалану құқығын беру туралы үлгілік келісім**

Алматы қ.

​ Депозиттерге міндетті кепілдік беру жүйесіне қатысушы банкке (бұдан әрі – Қатысушы банк) «SalT Inspect» ақпараттық жүйесін өтеусіз пайдалану құқығын беру туралы осы Үлгілік келісім (бұдан әрі – Келісім) бірлесіп Тараптар деп аталып, ал жеке-жеке Тарап деп аталатын «Қазақстанның депозиттерге кепілдік беру қоры» АҚ (бұдан әрі – Қор) және Шартқа қосылу туралы Шартқа 1-қосымшадағы нысан бойынша өтініш (бұдан әрі – Өтініш) берген Қатысушы банк арасындағы қатынастарды реттейді.

Қатысушы банк депозиттерге міндетті кепілдік беру жүйесіне Қатысушы банктердің тізіліміне мәліметтер енгізілген күннен кейінгі күннен кешіктірмей Қорға Келісімде белгіленген нысан бойынша өтініш береді және ұсынылған күннен бастап Келісімге қосылды деп есептеледі.

**1. Келісімнің мәні**

1.1. Келісімнің мәні Келісімнің бүкіл әрекет ету мерзімі аралығында Қордың Қатысушы банкке «SalT Inspect» ақпараттық жүйесін (бұдан әрі – АЖ) өтеусіз пайдалану құқығын беруі, сондай-ақ Келісімнің барлық шарттарын Банктің қабылдауы мен Өтініш негізінде Келісімге қосылуы болып табылады. Өтініш Қатысушы банктің шарттармен танысқанын және оларды ешбір ескертулер мен қарсылықтарсыз толық қабылдағанын куәландырады.

1.2. АЖ-ға барлық мүліктік (ерекше) құқықтар Қорға тиесілі.

**2. Тараптардың міндеттері мен құқықтары**

2.1. Қор өзіне мынадай міндеттемелерді қабылдайды:

1) Қатысушы банк Келісімге қосылған күннен бастап бес жұмыс күні ішінде Қатысушы банктің бір компьютерлік құрылғысына немесе серверлік жабдығына АЖ орнату (қондыру);

2) Қатысушы банктің жазбаша сұрау салуы негізінде АЖ-ға техникалық қолдау көрсету.

2.2. Қатысушы банк өзіне келесі міндеттемелерді қабылдайды:

1) Келісімнің талаптарын қатаң сақтау;

2) Қосылу шартының 6-қосымшасынла белгіленген АЖ орнату үшін жабдыққа қойылатын ең төменгі техникалық талаптарға сәйкес келетін Қатысушы банктің бөлек компьютерлік құрылғысына немесе серверлік жабдығына Қордың қолжетімділігін қамтамасыз етуге;

3) АЖ қауіпсіздігін қамтамасыз ету;

4) Келісімге және Қосылу шартына сәйкес жауапкершілік көтеруге;

5) АЖ жұмыс юасауында қателер анықталған кезде Келісімге 2-қосымшада белгіленген нысан бойынша «Salt Inspect» ақпараттық жүйесін қолдану (пайдалану) кезінде туындаған мәселелерді сипаттайтын журналға Қатысушы банк үшін қолжетімді (ыңғайлы) кез келген тәсілмен жіберілетін сұрау салу;

6) АЖ-ны қолдану (пайдалану) кезінде Қордың интернет-ресурсында орналастырылған АЖ пайдаланушысына арналған нұсқаулықты қатаң сақтау.

2.3. Қор:

1) Қатысушы банкпен алдын ала келісілген кез келген уақытта Қатысушы банктің Келісім талаптарын орындауын бақылауға және тексеруге;

2) қажет болған жағдайда Қор үшін қолжетімді (ыңғайлы) ккз келген тәсілмен Қатысушы банкті алдын ала хабардар ете отырып, АЖ жаңартуға немесе қайта орнатуға құқылы.

2.4. Қатысушы банктің:

1) АЖ-ны басқа серверлерге, жұмыс станцияларына, Қатысушы банк ноутбуктеріне және (немесе) Қатысушы банк қызметкерлерінің дербес компьютерлеріне, сондай-ақ кез келген басқа тасымалдаушыларға көшіруге;

2) АЖ жүйелік деректер қорын бір логикалық дискіден екіншісіне тасымалдауға;

3) АЖ жұмысына қажетті орнатылған бағдарламалардың конфигурациялық деректерін өзгертуге;

4) бейнелеу есептерін көрсету баптауларын ауыстыруға, кодталған рәсімдердің шифрлерін ашуға;

5) Келісімде және Қазақстан Республикасының заңнамасында көзделген жағдайларды қоспағанда, АЖ-ны үшінші тұлғаға беруге құқығы жоқ.

2.5. Тараптар:

1) Келісім талаптарын тиісінше орындауға;

2) Тараптардың Келісім бойынша өз міндеттемелерін тиісінше орындауына кедергі болатын кез келген мән-жайлар туралы бір-бірін дереу хабардар етуге және оларды тез арада жою үшін қажетті шараларды қабылдауға;

3) Келісімде және Қазақстан Республикасының заңнамасында көзделген жағдайларды қоспағанда, Тараптар Келісім бойынша алмасатын ақпарат пен құжаттардың құпиялылығын қамтамасыз етуге, оларды екінші Тараптың жазбаша келісімінсіз үшінші тұлғаларға бермеуге;

4) Келісімді орындау кезiнде туындауы мүмкiн даулар мен келiспеушiлiктердi келiссөздер жүргізу арқылы реттеуге міндеттенеді.

**3. Тараптардың жауапкершілігі**

3.1. Қатысушы банк Келісім бойынша өз міндеттемелерін бұзғаны үшін Қазақстан Республикасының заңнамасында және Қосылу шартында белгіленген тәртіппен жауапқа тартылады.

3.2. Қатысушы банктің компьютерлік құрылғысының немесе серверлік жабдығының ресурстары оған жүктелген файлдарды өңдеу және талдау үшін жеткіліксіз болса және (немесе) Қатысушы банк Келісімнің 2.4-тармағында белгіленген ережелерді бұзса, Қор АЖ дұрыс жұмыс істемегені үшін жауапты болмайды.

**4. Қорытынды ережелер**

4.1. Қатысушы банк Келісімге қосылған күннен бастап Келісім өз күшіне енеді және белгісіз мерзімге жасалады. Келісімге қосылу күні болып Қатысушы банктың Өтініш берген күні табылады.

4.2. Тараптардың Келісім бойынша міндеттемелерді орындауы еңсерілмейтін күш жағдайларының әрекет ету мерзімі кезінде тоқтатылады және олар аяқталғаннан кейін дереу қайта басталады.

4.3. Келісім бойынша даулар туындаған жағдайда Тараптар дауларды соттан тыс шешу үшін барлық шараларды қабылдауға міндеттенеді.

4.4. Келісімге өзгерістер мен (немесе) толықтырулар енгізуді Қордың басқару органы бекітеді. Бұл ретте Тараптардың Келісімге қосымша келісімдерге қол қоюы талап етілмейді.

Келісімге Қор енгізген өзгерістер және (немесе) толықтырулар туралы хабарландыру осындай өзгерістерді және (немесе) толықтыруларды Қордың интернет-ресурсында міндетті түрде орналастыруы арқылы жүзеге асырылады.

4.5. Қатысушы банктің депозиттерге міндетті кепілдік беру жүйесінен шығарылуы Келісімді бұзуға және Қатысушы банктің компьютерлік құрылғысынан немесе серверлік жабдығынан АЖ-ны жоюға негіз болып табылады.

Қатысушы банкті (Қатысушы банктерді) қайта ұйымдастыру барысында құқықтық мирасқорлығы Қазақстан Республикасының азаматтық заңнамасында белгіленген тәртіппен жүзеге асырылады.

Қатысушы банк қайта ұйымдастырылған (бірігу, қосылу, бөліну, бөліп шығару, түплендіру) жағдайда, уәкілетті орган қайта ұйымдастыру туралы шешімді қабылдаған күннен бастап, бірақ депозиттерге міндетті кепілдік беру жүйесінен шығарылған күннен кешіктірмей ұсынылатын АЖ-ны алып тастау туралы өтінішпен Қорға жүгінеді.

Қайта ұйымдастырылған Қатысушы банк өтінішін алғаннан кейін Қор оның компьютерлік құрылғысынан немесе серверлік жабдығынан АЖ-ны жояды және бұл туралы Қатысушы банкке хабарлайды. Бұл ретте құқықтық мирасқор-банк кепілдік берілген депозиттер және кепілдік берілген өтем сомасы бойынша міндеттемелерді автоматтандырылған есепке алу, Қосылу шартына 1-қосымшадағы нысан бойынша салымшылардың тізілімін қалыптастыруды, сондай-ақ қайта ұйымдастырылған Қатысушы банктің (Қатысушы банктердің) салымшыларының деректерін ескере отырып, Қордың ішкі нормативтік құжаттарында айқындалған тәртіп бойынша іс-шараларды жүргізуге тиісті шарттары қамтамасыз етеді.

4.6. Келісіммен реттелмеген мәселелер Қазақстан Республикасының заңнамасында белгіленген тәртіппен шешіледі.

**5. Қордың заңды мекенжайы мен банктік деректемелері**

|  |
| --- |
| «Қазақстандық депозиттерге кепілдік беру қоры» АҚ  Заңды мекенжайы: A25D6H8, Қазақстан Республикасы, Алматы қ., Достық даңғ., 136, «Pioneer-3» бизнес орталығы  БСН:  991 240 000 414  «Қазақстан Республикасының Ұлттық Банкі» РММ-дағы ЖСК: KZ59125KZT1001300138  БСК:  NBRKKZKX  Бек:  15  Электрондық пошта мекенжайы: [info@kdif.kz](mailto:info@kdif.kz)  АТАҚЖ мекенжайлары:  есептерді жіберу үшін: F5902201  бухгалтерлік сұрақтар бойынша: F5902200  Телефон-факс: 8 (727) 3122449 |

Қор атынан:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ м.о.